Diari Oficial de la Generalitat Valenciana


Sumari del DOGV 4997, del 03-05-2005 (2005/4128)

Rotlle d'apel·lació número 53/2005. Cèdula de notificació.
----------------------------------------------------------

### Dades del document

Número de DOGV
:   4997

Data del DOGV
:   03-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/4128


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 53/2005. Cèdula de notificació. [2005/Q4128]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució de hui, dictada en el rotlle d'apel·lació número 53/2005, que prové del juí d'execució 280/2003, del Jutjat de Primera Instància de València número 14, s'ha acordat notificar a l'apel·lat que es dirà al final, la interlocutòria dictada en l'esmentat rotlle, que té l'encapçalament i la decisió que es diuen tot seguit:
  
«Encapçalament
  
Interlocutòria número 113/2005
  
Audiència Provincial
  
Secció Novena
  
· Rosa María Andrés Cuenca
  
· María Antonia Gaitón Redondo
  
· Purificación Martorell Zulueta
  
València, 21 de març de 2005
  
La Secció Novena de l'Audiència Provincial de València, sent-ne magistrada ponent Purificación Martorell Zulueta, ha vist el present rotlle d'apel·lació número 53/2005, que prové de les actuacions d'execució número 280/2003, promogudes davant el Jutjat de Primera Instància número 14 de València, entre les parts; d'una, com a demandant apel·lant, María Carmen Lemus Torres, representada per la procuradora María Dolores Jordá Albiñana; d'una altra, com a demandant apel·lat, Banco Bilbao Vizcaya Argentaria, SA, representat per la procuradora Dolores Egea Llácer, i d'una altra, com a demandats apel·lats, Juan Antonio Valero Alcaraz i Cía. Ober Consulting, SL.
  
Part dispositiva: estimar el recurs d'apel·lació formulat per la representació de María del Carmen Lemus Torres contra la interlocutòria de 30 de setembre de 2004 que revoquem, i declarem la nul·litat de tot el que s'ha actuat en el procediment des del moment en què, prescindint i infringint les normes essencials establides, es va ometre la preceptiva notificació a la recurrent de la interposició de la demanda d'execució i de l'embargament sobre la finca que constituïx el seu domicili habitual i de les seues filles, a fi que puga oposar-se en els termes que resulten de l'article 541 de la Llei d'Enjudiciament Civil.
  
Pel que fa a les costes de l'alçada, cada part suportarà les causades a la seua instància i les comunes a mitges.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense que s'haja impugnat, quedarà ferma, sense una ulterior declaració, i es procedirà a retornar les actuacions originals, juntament amb un certificat literal d'esta resolució i l'oportú ofici al jutjat de procedència perquè conste i s'execute, i uniu un certificat al rotlle.
  
Així ho acordem, manem i firmem».
  
I perquè el que s'ha acordat es complisca i valga de notificació a l'apel·lat, Juan Antonio Valero Alcarraz i Cía. Ober Consulting, SL, i es publique en el Diari Oficial de la Generalitat Valenciana, lliure i expedisc el present edicte.